**סיכום ישיבת וועד מוסדי בית ספר כצנלסון 7/2/2021**

1. רווית סקרה את נושא החזרה ללימודים בבית הספר לכיתות א-ד בהתאם להחלטת ממשלה שצריכה להתקבל.
2. נושאים שהועלו על ידי חברי הוועד (ניב):
3. **שידור**: חל איסור על הקלטות של שיעורים בזום, יחד עם זאת **שידור השיעור מהכיתה** נתון להחלטתו הבלעדית של המורה. לא ניתן לאכוף שידורים חיים על המורים, הסתדרות המורים אינה תומכת בכך ומובילה מגמה נגד. רוית ציינה כי השיח עם המורים תומך ומעודד שידורים כאלה כשהמצלמה מכוונת אל הלוח. יש מורים שעושים ויעשו זאת בשמחה אך שוב, לא ניתן לחייב. נורית ציינה כי קיים חשש בקרב המורים לפגיעה בפרטיות הילדים בכל הקשור להתנהגות בכלל ושל ילדים משולבים בפרט.
4. **וועדות**- שנת הקורונה מסרבלת את עבודת הועדות, הוחלט על מפגשים חודשיים, קובץ שיתופי לא הוכיח עצמו כפלטפורמה מספיק טובה. אדוה חוגג צינה כי יש להם קבוצת ווטצאפ והפעילות בוועדה צריכה להתקיים בהתאם לצורך. כל וועדה תייצר את פלטפורמת התקשורת המתאימה לה.
	* וועדת יוזמות- ניתן עדכון כי 8 הורים נרשמו לפעילות של "הורה מעשיר".
	* ניב קרא לצוות המורים לא לחשוש ולשתף את הוועד אם הם מרגישים שיש עליהם עומס רב. נדרש לבצע תאום ציפיות בוועדות השונות ולחדד את פרוטוקול התקשורת. עבודה באמצעות הווטצאפ יוצרת ציפייה למענה מיידי שלא מתאפשר ויותר נכון לנהל את עבודת הועדה בערוצי תקשורת אחרים. כל וועדה תקבע את ערוץ התקשורת הנכון לה. רווית ביקשה לקבל סטטוס על כל וועדה.
5. **אירועי חג פורים**- רווית ציינה כי מתוכננת פעילות בפורים לפחות לכיתות א'-ד', ללא וויתור על מוגנות הילדים. "פסטינלסון" ידחה ככל הנראה לחודש אפריל או מאי והנושא יידון גם עם מועצת התלמידים.
6. **תל"ן נגינה**- רווית עדכנה כי יש אפשרות להתחיל את תוכנית הנגינה בשבוע של 21/2 ונדרש לקבל החלטה בנושא. פעילות התל"ן תתבצע בקפסולות של כלי נשיפה וכלי הקשה ללא אפשרות לבחירת הכלי. רווית ציינה כי לדעתה, במידה ונודיע לקונסרבטוריון מראש, יתכן שכיתות ד' יוכלו לקבל בשנה הבאה את התוכנית המלאה. ניתן לקיים סקר בקרב ההורים הרלוונטיים. בכל מקרה, העלות תישאר בעינה. נדרשת חשיבה של וועדת תל"ן.
7. רווית העבירה מצגת על הפעילויות השונות שהיו בבית הספר.
8. **תוצאות הסקר שהועבר להורים ולתלמידים**- אורית הציגה את תוצאות הסקר וציינה כי חלה ירידה בהשתתפות ההורים והתלמידים ביחס לסקר הקודם. להלן דגשים שהוצגו:
9. שיפור בלימודים- עלייה בתחושת התלמידים ביחס לסקר הקודם.
10. עומס- קיימת תחושה בקרב התלמידים שיש פחות עומס.
11. עניין בשיעורים- התפלגות נורמלית כפי שהיה בסקר הקודם.
12. מתן יחס אישי מצד המורה- התלמידים דווחו על פחות תחושות שליליות ויותר תחושות חיוביות מאוד. סעיף זה משמש את צוות בית הספר בבניית תוכניות התערבות.
13. תחושת התלמיד שיש לו למי לפנות- שאלה שלא הוצגה לתלמידים בסקר הקודם ולכן אין מדד להשוואה. רוב התלמידים ציינו שיש להם למי לפנות.
14. מאמצי בית הספר לטפל באלימות- רוב ההורים נתנו ציון ממוצע בעוד רוב התלמידים נתנו ציונים גבוהים.
15. עניין בלמידה- עליה של 10% ביחס לסקר הקודם
16. עומס בלימודים- קיימת שונות בקרב השכבות השונות.
17. מענה רגשי- עליה משמעותית ויש מגמה חיובית.

רווית ציינה כי היא מבצעת עבודת עומק מול המורים הרלוונטיים ומתקיימות פעילויות התערבות בהתאם לתוצאות שעלו מהסקרים. וועדת אקלים תמשיך לדון בנושא.

1. דורית ביקשה שצוות ההוראה יידע את ההורים כאשר ילד לא מכין שעורי בית. צוות המורים ציין כי יש באפשרות ההורה לבחון בכל עת את רמת ההשתתפות והכנת המשימות של התלמידים וכי הציפיה שכך יבוצע. יחד עם זאת, צוות המורים מודיע להורים כאשר ילד לא מבצע מטלות לאורך זמן. צוות בית הספר ציין כי הרבה מאוד הורים לא מגיבים להודעות שצוות בית הספר שולח ולא מתקבלות תגובות לסיכום השבועי שנשלח.